Tagalae iareka lambatek, lambacek, tammate (areng panritana: Solanum lycopersicum syn. Lycopersicum esculentum) iami antu lamung-lamung battu ri bija Solanaceae, lamung-lamung assalakna battu ri Amerika Ritannga na Itimborok, battu ri Messiko sakgenna Peru. Tagalae iami antu lamung-lamung bodoi siklus iareka umuruk katallassanna, kulle attimbo sitinggi 1 sakgenna 3 meterek. Anne lamung-lamunga ampataki rappo aktappa moncong bulo, didik na eja kulle niparek gangang ilalang papalluang iareka nikanre memang tanipallui. Anjo batang na lekokna takkullei nikanre sabak anne lamung-lamunga sangkammai lame-lame na bokdong-bokdong ammolikangi Alkaloid.
bug_Latn